रड्स रामपुर चितवन फाइनलमा
रड्स रामपुर चितवन लमजुङको घलेगाउँमा जारी आमन्त्रित फुटबल प्रतियोगिताको फाइनलमा प्रवेश गरेको छ । घलेगाउँस्थित स्वर्गभूमि रंगशालामा निर्धारित ९० मिनेटको खेलमा रड्स रामपुरले त्रिवेणी युवा क्लब बेंसीसहरसँग २–२ गोल बराबर खेलेको थियो । अतिरिक्त अन्तिमको पनि अन्तिममा टिम क्याप्टेन १४ नं. का साइड डिफेन्डर देव गुरुङले बललाई जाली चुमाउँदै १ को अग्रता दिलाएर रड्स रामपुर चितवनलाई फाइनलमा पुर्‍याए । 
लमजुङ — रड्स रामपुर चितवन लमजुङको घलेगाउँमा जारी आमन्त्रित फुटबल प्रतियोगिताको फाइनलमा प्रवेश गरेको छ । घलेगाउँस्थित स्वर्गभूमि रंगशालामा निर्धारित ९० मिनेटको खेलमा रड्स रामपुरले त्रिवेणी युवा क्लब बेंसीसहरसँग २–२ गोल बराबर खेलेको थियो । अतिरिक्त अन्तिमको पनि अन्तिममा टिम क्याप्टेन १४ नं. का साइड डिफेन्डर देव गुरुङले बललाई जाली चुमाउँदै १ को अग्रता दिलाएर रड्स रामपुर चितवनलाई फाइनलमा पुर्‍याए । पहिलो हाफको ८ औं मिनेटमै त्रिवेणीका १५ नं. का कृपा चौधरीले गोलको खाता खोले पनि १८ औं मिनेटमा रामपुरका बिकी चाम्लिङ राईले गोल फर्काए । दोस्रो हाफको छैटौं मिनेटमा रामपुरका २० नं. याकु थापामगरले अग्रता दिलाएकोमा त्रिवेणका १७ नं. का सागर चौधरीले १० मिनेटमै गोल गर्न भ्याएपछि कुनै पनि टीम विजेता बन्न सकेका थिएनन् । उत्तरार्द्धमा निकै प्रतिस्पर्धा खेलेकोमा टाइब्रेकर अनुमान गरिरहेको समय अतिरिक्त ३ मिनेट समयलाई सदुपयोग गर्दै टिम क्याप्टेन गुरुङले २ मिनेटमै जाली चुमाएका हुन् । खेलमा म्याद अफ दि म्याच रामपुरका जितेश गुरुङ बने ।फाइनलका लागि बिहीबार समाज कल्याण खेलकुद केन्द्र काठमाडौं र बेंसीसहर युथ सोसाइटी शेरा भिड्नेछन् । विजेतासँग फाइनलका लागि शुक्रबार रड्स रामपुर चितवनले खेल्नेछ । रड्स रामपुर गत पुसमा बेंसीसहरमा आयोजित ३० औं त्रिवेणी कपमा ५ लाख रुपैयाँ पुरस्कार उचालेको विजेता हो । फाइनल विजेताले नेपालको पहाडी क्षेत्र २ हजार १ सय मिटर उचाइको स्मार्ट भिलेज घलेगाउँमा आयोजित फुटबल प्रतियोगितामा ५ लाख ५ सय ५५ रुपैयाँ पुरस्कार पाउने आयोजक पर्यटन व्यवस्थापन समिति स्मार्ट भिलेज घलेगाउँका अध्यक्ष प्रेमबहादुर घलेले बताए ।